|  |  |  |
| --- | --- | --- |
|  |  |  *logo* |
| ΚΥΠΡΙΑΚΗ ΔΗΜΟΚΡΑΤΙΑ |  |  |
| **ΥΠΟΥΡΓΕΙΟ ΠΑΙΔΕΙΑΣ** |  | **ΠΟΛΙΤΙΣΤΙΚΕΣ ΥΠΗΡΕΣΙΕΣ** |
| **ΚΑΙ ΠΟΛΙΤΙΣΜΟΥ** |  |  |
|  |  | 8 February 2019 |
|  |  |  |

 **ANAKOINΩΣH**

**ΔΙΕΘΝΕΣ ΦΕΣΤΙΒΑΛ ΚΥΠΡΙΑ**

**Διαγωνισμός σχεδιασμού νέου λογότυπου / Προσφορά για υπηρεσίες γραφίστα**

***Με την παρούσα διευκρινίζεται ότι, αποσύρεται η προηγούμενη ανακοίνωση για το Διαγωνισμό σχεδιασμού νέου λογότυπου του Διεθνούς Φεστιβάλ ΚΥΠΡΙΑ.***

Στο πλαίσιο της περαιτέρω αναβάθμισης και εκσυγχρονισμού της εικόνας του Διεθνούς Φεστιβάλ ΚΥΠΡΙΑ, ο Καλλιτεχνικός Διευθυντής του Φεστιβάλ καλεί επαγγελματίες γραφίστες να προτείνουν το νέο λογότυπο του.

Το νέο λογότυπο πρέπει να είναι ευανάγνωστο με ιδιαίτερη προσωπικότητα και να υποδηλώνει τη σχέση του με τις παραστατικές τέχνες.

Επίσης να είναι δίγλωσσο (ελληνικά/αγγλικά) και να έχει εύκολη χρήση σε διάφορες εφαρμογές. Το λεκτικό που θα περιλαμβάνεται στο λογότυπο είναι:

ΔΙΕΘΝΕΣ ΦΕΣΤΙΒΑΛ ΚΥΠΡΙΑ / KYPRIA INTERNATIONAL FESTIVAL

Η πρόταση να περιλαμβάνει δείγμα εφαρμογών όπως σε αφίσα, εξώφυλλο προγράμματος, έντυπη διαφήμιση και επιστολόχαρτο.

Παράλληλαμε το σχεδιασμό του λογότυπου, οι ενδιαφερόμενοι πρέπει να υποβάλουν προσφορά για τις πιο κάτω εργασίες:

1. Σχεδιασμός λογότυπου
2. Σχεδιασμός γενικής αφίσας
3. Σχεδιασμός 48σέλιδου δίγλωσσου προγράμματος
4. Σχεδιασμός έντυπης διαφήμισης παραστάσεων (10 διαφορετικές)
5. Σχεδιασμός ολοσέλιδης διαφήμισης περιοδικών
6. Σχεδιασμός τετράπτυχου φυλλαδίου με το πρόγραμμα του Φεστιβάλ

Για εργασίες που πιθανόν να προκύψουν, εκτός των πιο πάνω, θα συμφωνείται η τιμή στο πλαίσιο της λογικής των τιμών του επιτυχόντος προσφοροδότη.

Ο τρόπος με τον οποίο θα βαθμολογηθούν οι προτάσεις / προσφορές θα είναι 60% το καλλιτεχνικό μέρος και 40% η οικονομική προσφορά. Για το σύνολο των ποιο πάνω εργασιών η προσφορά δεν πρέπει να υπερβαίνει τις **2.500,00 ευρώ**.

Οι προτάσεις / προσφορές να υποβληθούν ηλεκτρονικά το αργότερον μέχρι τις **22 Φεβρουαρίου 2019** στο andy@bargilly.com και κοινοποίηση στο mbargilly@gmail.com

Για απορίες ή διευκρινίσεις απευθύνεστε στον κ. ‘Αντη Παρτζίλη, Καλλιτεχνικό Διευθυντή του Φεστιβάλ, Tηλ: 99 689543, email: andy@bargilly.com